# autoquarantena
## Català

   * Pronúncia:
       Oriental: central /ˌaw.tu.kwə.ɾənˈtɛ.nə/ balear /ˌaw.to.kwə.ɾənˈtə.nə/, /ˌaw.tu.kwə.ɾənˈtɛ.nə/ Occidental: /ˌaw.to.kwa.ɾenˈte.na/
   * Rimes: -ɛna
   * Etimologia: Del prefix auto- i quarantena, segle XX.

### Nom

autoquarantena f. ‎(plural autoquarantenes)
* (neologisme) Confinament autoimposat.
    «Per aquest motiu, "Pérez ha iniciat una autoquarantena d'acord amb les instruccions de les autoritats de la salut pública pertinents, i continuarà seguint el procediment ordenat per les autoritats". A més, la FIA ha posat en marxa un seguiment complet del pilot i també ha posat en quarantena als seus contactes més pròxims.» (Redacció d'El Nacional, «El pilot de F1 Checo Pérez dona positiu per coronavirus i es queda sense córrer», El Nacional, Barcelona, jul. 2020)
    «La solució és que es diagnostiquin el més aviat possible els casos. El més important és que una persona que dona positiu avui ha de comunicar-ho a les autoritats sanitàries, però sobretot que pensi on i amb qui ha estat els tres dies anteriors a tenir símptomes i alerti perquè els seus contactes es posin en autoquarantena, siguin amics o establiments en els quals hagi estat.» (Sol Giménez, "«L'infectat ha d'avisar els seus contactes de tres dies abans de tenir símptomes, o no hi haurà fi»", Diari de Girona, Girona, maig 2020)
    «Després del tancament de la frontera amb la Xina i la limitació dràstica dels vols procedents d’alguns països asiàtics ordenada a l’inici de la crisi, un ban municipal emès per l’alcalde moscovita, Serguéi Sobianin, dijous passat ha imposat una «autoquarantena obligatòria» de dues setmanes de durada a tots els nouvinguts de diversos països considerats com «de risc», entre els quals es troben, a més dels esmentats habitualment en les cròniques, estats com Espanya, Alemanya, el Regne Unit, França o fins i tot Suïssa.» (Marc Marginedas, «Rússia adopta mesures draconianes per protegir-se del coronavirus», El Periódico, Moscú, març 2020)
    «[...] i arribar abans a Espanya per dur a terme una "autoquarantena" si fos necessari, així com garantir l'accés a mascaretes.» (Albert Martín, «Autoaïllament, evitar les encaixades de mans i desinfecció: així es conjura el MWC contra el coronavirus», Diari ARA, feb. 2020)
    «Finlàndia: es recomana l’autoquarantena als viatgers provinents de països classificats a la categoria 1, entre els quals hi ha Espanya.» (Meritxell Hernández Soler, «Quins països prohibeixen l’entrada als viatgers espanyols? / MAPA», Betevé, oct. 2020)
    «Si et contagies, és culpa teva, per no haver complert les restriccions. Si tens tos i mocs, tanca’t tu a casa, i pensa com pots protegir els teus pares, fills o germans. Si tens símptomes i t’has de fer un test, ja pots trucar al CAP, que, després de buidar-los de recursos i de personal, no podran fer-te ni tan sols una PCR, i al final hauràs d’anar tu directament a la farmàcia, pagar-te un test de la teva butxaca i fer-te’l tu mateix a casa teva sense tenir ni idea de com es fa. Si et trobes malament, no podràs veure un metge, i t’hauràs d’automedicar com bonament puguis. Quan et trobis millor, decidiràs tu mateix posar fi a la teva autoquarantena, i tornar a treballar, si no és que has seguit treballant durant la baixa.» (Sergi Picazo, «La pandèmia de la soledat», El Crític, gen. 2022)

#### Variants

* auto-quarantena

#### Sinònims

* autoaïllament

#### Hiperònims

* quarantena

#### Traduccions

* Anglès: self-quarantine $^{(en)}$, self-isolation $^{(en)}$
* Castellà: autocuarentena $^{(es)}$ f. (neologisme)
* Francès: autoquarantaine $^{(fr)}$ f., auto-quarantaine $^{(fr)}$ f.
* Italià: autoquarantena $^{(it)}$ f. (neologisme)
* Portuguès: autoquarentena $^{(pt)}$ f., auto-isolamento $^{(pt)}$

### Miscel·lània

* Síl·labes: au·to·qua·ran·te·na (6)

## Italià

   * Pronúncia: /au.to.kwa.ranˈtɛː.na/
   * Rimes: -ɛna
   * Etimologia: Del prefix auto- i quarantena, segle XX.

### Nom

autoquarantena f. ‎(plural autoquarantene)
* (neologisme) autoquarantena

#### Variants

* auto quarantena, auto-quarantena

#### Hiperònims

* quarantena

### Miscel·lània

* Síl·labes: au·to·qua·ran·tè·na (6)

### Vegeu també

* Per a més informació vegeu l'entrada al Treccani sobre autoquarantena
* Vegeu-ne exemples d'ús a Google Llibres de autoquarantena